title: Vin de Madeira
text: O vin de Madeira ye un vin fortificato procedent de l'archipielago de Madeira en Portugal. Iste vin ye famoso tanto por o suyo emplego como bebita como por o suyo emplego en a cocina para elaborar quantos platos d'a cocina portuguesa.
  
  Variedatz cautivatas 
  
  As prencipals variedatz cautivatas de vin en Madeira son:
  
   A tinta negra mole ye a basica en a rechión, se troba perfectament adaptata dende o sieglo XVIII, y produce toda a gama de xutos y dulces. Ye un hibrido de garnacha y pinot negro.
   A boal (u en anglés bual) que produce vins semi-dulces y semi-xutos.
   A malvasía estió a primera vinya cuutivata en a isla y resistió as plagas d'o sieglo XVIII.
   A verdhelo d'orichen desconoixito puet presentar-se en variedat blanca u negra, encara que a que se fa servir ye a blanca, emplegata preferentement en vins semi-xutos.
   A sercial ye una vinya a la que beluns relacionan con o riesling, debito a la suya alta acideza.
  
  Atras variedatz que persisten minimamente en a isla son: terrantez, bastardo, (ye o trousseau francés); caracol, carao de moca, complexa, deliciosa, listrao, malvasía blanca, moscatel graudo, rio-grande, triunfo, y valveirinho. Todas istas variedatz son prefiloxericas y si se troban en bella composición ye a títol anecdotico, fueras d'a terrantez que si bien ye extinta en Madeira, si que'n queda una mica en a isla de Porto Santo, habendo feito o Gubierno Portugués grans esfuerzos ta recuperar-la, encara que por agora con poco exito.
  
  Se veiga tamién 
   Vins de Portugal
  
  Referencias
  
  Libros 
   Liddell, Alex (1998). "Madeira". Faber & Faber. ISBN 0-571-19096-0
  
  Vinclos externos 
    Instituto da Vinha e do Vinho
    Madeira Wine Guide by Dr. Wolf Peter Reutter
  
  Vins de Portugal
  Gastronomía de Madeira